Velosipēds, kā ikviena tehnikas vienība, regulāri jāapkopj un par to ir jārūpējas, tad tas kalpos ilgi un labi. Vienkāršākais veids, kā to izdarīt – beidzoties sezonai un kārtojot velosipēdu glabāšanai, aizvest to uz servisa centru, kur izdarīs visu nepieciešamo – saeļļos ķēdi, pārbaudīs kustīgās detaļas u.tml. Ikdienas lietošanā svarīgi atcerēties regulāri pārbaudīt spiedienu riepās, kā arī pēc braukšanas pa peļķēm vai lietū ieeļļot ķēdi un kustīgos savienojumus, lai tie neierūsētu. Tāpat pēc braukšanas pa peļķēm vai zemes ceļiem velosipēds ir jānotīra, pretējā gadījumā gruži var pasliktināt tā veiktspēju.